Държавен вестник, бр. 25, 2009 г., стр. 17

Б Р О Й  25
Д Ъ Р Ж А В Е Н   В Е С Т Н И К
С Т Р .  17
(4) Отказите за достъп могат да се обжалват
пред главния директор на Главна дирекция
“Изпълнение на наказанията”.
(5) На територията на местата за лишаване
от свобода не се разрешава заснемането на рек-
ламни видеоклипове, модни ревюта и филмови
продукции.
(6) Музикални видеоклипове могат да бъдат
заснемани само по авторски творби на лишени-
те от свобода.
Чл. 92. (1) На лишените от свобода се извър-
шва задължителен обиск при:
1. влизане и излизане от мястото за лишава-
не от свобода;
2. отиване и връщане от работните обекти;
3. постъпване и освобождаване от наказа-
телна килия;
4. отиване и връщане от свиждане;
5. постъпване и изписване от болнично заве-
дение;
6. излизане или връщане от отпуск или от
прекъсване на изпълнение на наказанието.
(2) За предотвратяване на престъпления и на
други нарушения лишените от свобода могат да
бъдат подлагани на обиск с разрешение на на-
чалника на затвора или на поправителния дом.
(3) Когато началникът на затвора или на
поправителния дом отсъства, разрешението
за обиск се дава от ръководителя на дежурна-
та част.
Чл. 93. (1) Обискът на лишените от свобода
не може да се извършва по начин, унижаващ
тяхното достойнство.
(2) Обискът се извършва от специално обу-
чени длъжностни лица, които са от същия пол
с лишения от свобода.
(3) Обиск на интимните части на лишения
от свобода може да се извършва само от меди-
цинско длъжностно лице.
Чл. 94. Обиск на служители и граждани,
които влизат в затвора или в поправителния
дом, може да се извършва с изрична заповед на
началника по ред, определен с правилника за
прилагане на закона, когато има основание да
се смята, че внасят забранени вещи.
Чл. 95. (1) Претърсвания на спални, работ-
ни и други помещения в местата за лишаване от
свобода се извършват от служители на охрани-
телния състав в присъствието на лишени от
свобода или на техен представител, които са
настанени в съответните помещения или ги
ползват.
(2) За извършените обиски и претърсвания
се съставя протокол, в който се отразяват ре-
зултатите от провеждането им. Протоколът се
подписва от длъжностното лице и от лишения
от свобода.
(3) За неуредени случаи при извършването
на обиск и претърсвания се прилагат разпоред-
бите на Наказателно-процесуалния кодекс.
Чл. 96. Лишените от свобода са длъжни да:
1. изпълняват възложената им от админист-
рацията работа;
2. се грижат за опазване на имуществото;
3. спазват установените за тях правила;
4. изпълняват точно нарежданията и запове-
дите на съответните длъжностни лица;
5. оказват съдействие при проверка за употре-
ба на алкохол, наркотици и упойващи вещества.
Чл. 97. Лишените от свобода не могат да:
1. внасят и държат при себе си неразрешени
предмети;
2. продават, купуват, даряват и заменят по-
между си вещите, с които разполагат;
3. притежават оръжие, боеприпаси, взрив-
ни вещества, мобилен телефон, фотоапарат,
звуко- и видеозаписващи устройства или час-
ти от тях;
4. упражняват физическо или психическо
насилие, включително за решаване на възник-
нали конфликти помежду им;
5. употребяват спиртни напитки и наркотич-
ни вещества;
6. играят игри, които нарушават вътрешния
ред, правата на другите лишени от свобода,
добрите нрави или се организират с цел получа-
ване на възмездни услуги;
7. получават и притежават печатни и други
материали с порнографско съдържание или
проповядващи национална, етническа, расова
или религиозна омраза;
8. провеждат митинги и групови протести;
9. провеждат събрания, които не са разреше-
ни от администрацията;
10. се придвижват не по определения ред
във и извън района на местата за лишаване от
свобода.
Раздел II
Мерки за поощрения и дисциплинарни
наказания
Чл. 98. (1) За подчертана дисциплинираност,
за проявено сътрудничество при провеждането
на социални и възпитателни мероприятия, за
постигнати успехи в работата, спорта, култур-
но-масовата дейност и други положителни про-
яви лишените от свобода могат да бъдат поощ-
рявани със:
1. писмена похвала;
2. заличаване или отмяна на наложено дис-
циплинарно наказание;
3. извънредна хранителна пратка;
4. парична или предметна награда;
5. удължено свиждане за срок до 4 часа;
6. свиждане с близките извън затвора, зат-
ворническото общежитие или поправителния
дом за срок до 12 часа;
7. месечен домашен отпуск до две дено-
нощия;
8. домашен отпуск до 5 денонощия;